CELEX: 22001D0126
Language: mt
Date: 2001-11-23 00:00:00
Title: Deċiżjoni tal-Kumitat Konġunt taż-ŻEE Nru 126/2001 tat-23 Novembru 2001 li temenda l-Anness I (Materji veterinarji u fitosanitarji) tal-Ftehim dwar iż-ŻEE

Avviż Legali Importanti

|

22001D0126

Official Journal L 022 , 24/01/2002 P. 0005 - 0006

		Deċiżjoni tal-Kumitat Konġunt taż-ŻEENru 126/2001tat-23 Novembru 2001li temenda l-Anness I (Materji veterinarji u fitosanitarji) tal-Ftehim dwar iż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn issa 'l quddiem imsejjaħ "il-Ftehim", u b'mod partikolari l-Artikolu 98 tiegħu,Billi:(1) L-Anness I mal-Ftehim kien emendat bid-Deċiżjoni tal-Kumitat Konġunt taż-ŻEE Nru 102/2001 tas-26 ta' Ottubru 2001 [1].(2) Id-Deċiżjoni tal-Kummissjoni 2000/281/KE tal-31 ta' Marzu 2000 li tapprova l-pjan ippreżentat mill-Ġermanja sabiex jiġi eradikat id-deni klassiku tal-ħnieżer fil-ħnieżer ferali fis-Sassonja-Anhalt [2], trid tiġi inkorporata fil-Ftehim.(3) Id-Deċiżjoni tal-Kummissjoni 2000/428/KE ta' l-4 ta' Lulju 2000 li tistabbilixxi l-proċeduri dijanjostiċi, il-metodi tat-teħid tal-kampjuni u l-kriterji sabiex jiġu vvalutati r-riżultati tat-testijiet tal-laboratorju għalbiex tiġi kkonfermata u ddijanjożata b'mod differenzali l-marda vesikulari tal-ħnieżer [3] trid tiġi inkorporata fil-Ftehim.(4) Din id-Deċiżjoni ma tridx tapplika għall-Islanda u l-Liechtenstein,IDDEĊIEDA DAN LI ĠEJ:Artikolu 1Il-Parti 3.2 tal-Kapitolu I ta' l-Anness I mal-Ftehim għandu jiġi mendat kif ġej:1. Il-punt li ġej għandum jiġi mdaħħal wara l-punt 13 (id-Deċiżjoni tal-Kummissjoni 2000/112/KE):"14. 32000 D 0428: Id-Deċiżjoni tal-Kummissjoni 2000/428/KE ta' l-4 ta' Lulju 2000 li tistabbilixxi l-proċeduri dijanjostiċi, il-metodi tat-teħid tal-kampjuni u l-kriterji sabiex jiġu vvalutati r-riżultati tat-testijiet tal-laboratorju għalbiex tiġi kkonfermata u ddijanjożata b'mod differenzali l-marda vesikulari tal-ħnieżer (ĠU L 167, tas-7.7.2000, p. 22)."2. Il-punt li ġej għandu jiġi mdaħħal wara l-punt 10 (id-Deċiżjoni tal-Kummissjoni 1999/335/KE) taħt l-intestatura"ATTI LI TAGĦHOM L-ISTATI TA' L-EFTA U L-AWTORITÀ TAS-SORVELJANZA TA' L-EFTA GĦANDHOM IQISU KIF MISTĦOQQ":"11. 32000 D 0281: Id-Deċiżjoni tal-Kummissjoni 2000/281/KE tal-31 ta' Marzu 2000 li tapprova l-pjan ippreżentat mill-Ġermanja sabiex jiġi eradikat id-deni klassiku tal-ħnieżer fil-ħnieżer ferali fis-Sassonja-Anhalt (ĠU L 92, tat-13.4.2000, p. 27)."Artikolu 2Għandhom ikunu awtentiċi t-testi tad-Deċiżjonijiet tal-Kummissjoni 2000/281/KE u 2000/248/KE fl-ilsien Norveġiż, li jridu jiġu ppubblikati fis-Suppliment għaż-ŻEE mal-Ġurnal Uffiċjali tal-Komunitajiet Ewropej.Artikolu 3Din id-Deċiżjoni għandha tidħol fis-seħħ fil-24 ta' Novembru 2001, sakemm in-notifiki kollha skond l-Artikolu 103(1) tal-Ftehim ikunu ġew magħmula lill-Kumitat Konġunt għaż-Żona EE [4].Artikolu 4Din id-Deċiżjoni għandha tiġi ppubblikata fit-Taqsima taż-ŻEE tal-Ġurnal Uffiċjali tal-Komunitajiet Ewropej u fis-Suppliment għaż-ŻEE ta' miegħu.Magħmula fi Brussel, fit-23 ta' Novembru 2001.Għall-Kumitat Konġunt taż-ŻEEIl-PresidentE. Bull[1] ĠU L 322, tas-6.12.2001, p. 6.[2] ĠU L 92, tat-13.4.2000, p. 27.[3] ĠU L 167, tas-7.7.2000, p. 22.[4] Edba ħtiġiet kostituzzjonali indikati.--------------------------------------------------